ΓΡΑΠΤΗ ΕΡΩΤΗΣΗ P-3307/00

υποβολή: Jeffrey Titford (EDD) προς την Επιτροπή

(17 Οκτωβρίου 2000)

Θέμα: Το καθεστώς της ζάχαρης στην Ευρωπαϊκή Ένωση

Πληροφορήθηκα από θορυβημένους αγρότες της ανατολικής Αγγλίας ότι η Ευρωπαϊκή Ένωση έχει προτείνει έναν κανονισμό που θα επιτρέψει σε 48 από τις λιγότερο αναπτυγμένες χώρες να έχουν πρόσβαση στην αγορά ζάχαρης της ΕΕ με 2,2 εκατομμύρια τόνους το χρόνο.

Η περιοχή που εκπροσωπώ παράγει περίπου το 70 % της ζάχαρης του ΗΒ, με 4 μεγάλες βιομηχανίας στο Norfolk και το Suffolk.

Οι αγρότες με ενημερώνουν ότι ο προτεινόμενος κανονισμός της Ευρωπαϊκής Ένωσης θα έχει τραγικές συνέπειες για την παραγωγή ζάχαρης στην περιφέρειά μου.

Μπορεί η Επιτροπή να με ενημερώσει πως εκτιμά τα αποτελέσματα που θα έχει ο προτεινόμενος κανονισμός για τη βιομηχανία σακχαρότευτλου στην ανατολική Αγγλία;

Ειδικότερα, ζητώ να μάθω εάν συμφωνεί με την εκτίμηση του κ. Kevin Field, Διευθύνοντος Συμβούλου της British Sugar και του κ. Adrian Gill, Προέδρου της Εθνικής Ένωσης Αγροτών, ότι ο κανονισμός θα έχει τα ακόλουθα αποτελέσματα:

1. Άμεσες περικοπές των ποσοστώσεων

2. Σημαντική απώλεια θέσεων εργασίας

3. Μείωση της επεξεργασίας ζάχαρης στο ΗΒ

4. Την απώλεια μιας από τις λίγες αξιόπιστες καλλιέργειες διακοπής για τους παραγωγούς αρωτραίων καλλιεργειών.

5. Μείωση της αξίας των εμπορικών προτιμήσεων στιςπάρχουσες διαδικασίες ΑΚΕ.

6. Αύξηση στο ΗΒ των δαπανών μέσω των πωλήσεων παρέμβασης για το σακχαρότευτλο και τη ζάχαρη ΑΚΕ.

7. Αρνητικές επιπτώσεις για το ΗΒ, δεδομένου ότι μεγάλο τμήμα της επεξεργασίας της ζάχαρης ως πρώτης ύλης στην Ευρωπαϊκή Ένωση λαμβάνει χώρα στο κράτος αυτό;

Απάντηση του κ. Fischler εξ ονόματος της Επιτροπής

(16 Νοεμβρίου 2000)

Το Αξιότιμο Μέλος του Κοινοβουλίου αναφέρεται στην πρόταση κανονισμού του Συμβουλίου όσον αφορά το εμπόριο πουποβλήθηκε πρόσφατα από την Επιτροπή για την τροποποίηση του κανονισμού (ΕΚ) αριθ. 2820/98 του Συμβουλίου για την εφαρμογή πολυετούς συστήματος γενικευμένων δασμολογικών προτιμήσεων για την περίοδο από την 1 Νοεμβρίου 1999 έως τις 31 Δεκεμβρίου 2001, προκειμένου να επεκταθεί στα προϊόντα καταγωγής λιγότερο αναπτυγμένων χωρών η απαλλαγή δασμών χωρίς κανένα ποσοτικό όριο(1).

Κατά την κατάρτιση της πρότασής της, η Επιτροπή αναγνώρισε ότιφίστατο πράγματι κίνδυνος, οι εισαγωγές ευαίσθητων γεωργικών προϊόντων, όπως ζάχαρης, ναπερβούν το παραδοσιακό τους επίπεδο, πράγμα που θα μπορούσε να διαταράξει τις σχετικές οργανώσεις αγοράς. Η Επιτροπή προέβλεψε λοιπόν την προοδευτική καθιέρωση απαλλαγής δασμών, επί μιας μεταβατικής περιόδου τριών ετών, προκειμένου να αξιολογηθεί καλύτερα η επίπτωση του εν λόγω μέτρου.

Προέβλεψε, επίσης μέτρα διασφάλισης που συνίστανται σε προσωρινή αναστολή των δασμολογικών παραχωρήσεων σε περίπτωση απάτης, μη τήρησης των κανόνων καταγωγής ή μαζικής αύξησης των εισαγωγών στην Κοινότητα. Οι κανόνες που αφορούν την καταγωγή και οι ελάχιστοι όροιπεραξίας θα παράσχουν συμπληρωματικές εγγυήσεις.

Η Επιτροπή παραμένει κατάυτή την έννοια πιστή στην πρόταση για την κοινή οργάνωση αγοράς στον τομέα της ζάχαρης από 1ης Ιουλίου 2001(2), η οποία προβλέπει κατά κύριο λόγο μία προθεσμία δύο ετών για να προβλεφθούν σε βάθος μεταρρυθμίσεις βάσει μελετών της λειτουργίας κυρίως της κοινής οργάνωσης αγοράς στον τομέα της ζάχαρης, και της μεταποιητικής βιομηχανίας γεωργικών προϊόντων και ειδών διατροφής στην Κοινότητα εν γένει.

Οι ενδεχόμενες μη επιθυμούμενες επιπτώσεις, τις οποίες τονίζει το Αξιότιμο Μέλος του Κοινοβουλίου αποτελούν μία πραγματική πρόκληση για την πολιτική που έχει ακολουθήσει μέχρι σήμερα η Κοινότητα στον τομέα της ζάχαρης και καταδεικνύουν πόσο δύσκολο είναι να επιτευχθεί συμβιβασμός μεταξύ αντιφατικών πολιτικών στόχων. Τέλος, η Επιτροπή θεώρησε, γενικά, ότι τα δυνάμει πλεονεκτήματα της πρότασής τηςπερισχύουν σαφώς του κόστους που θα προέκυπτε για την Κοινότητα. Ούτως εχόντων των πραγμάτων, η Επιτροπή θα ελέγξει προσεκτικότατα την εξέλιξη στον τομέα της ζάχαρης, προκειμένου να λάβει κατά το δυνατόν τα κατάλληλα μέτρα.

(1) COM(2000)561 τελικό.

(2) COM(2000)604 τελικό.